29 साल की गर्लफ्रेंड ने बेटे को जन्म दिया; रोमन पचीनो रखा गया बच्चे का नाम
Al Pacino And His Girfriend Noor Alfallah Became Parents. हॉलीवुड एक्टर अल पचीनो 83 साल की उम्र में पिता बन गए हैं। उनकी 29 साल की गर्लफ्रेंड नूर अल्फल्लाह ने बेटे को जन्म दिया है। बेटे का नाम रोमन पचिनो रखा गया है।
हॉलीवुड एक्टर अल पचीनो 83 साल की उम्र में पिता बन गए हैं। उनकी 29 साल की गर्लफ्रेंड नूर अल्फल्लाह ने बेटे को जन्म दिया है। बेटे का नाम रोमन पचिनो रखा गया है। पिता बनने वाली खबरों पर अल पचीनो ने कुछ दिन पहले रिएक्शन दिया था। अल पचीनो ने कहा कि ये उनके लिए काफी स्पेशल मोमेंट है।
एक्टर के मुताबिक, वे कई बच्चों के पिता हैं, लेकिन ये बच्चा उनके लिए काफी स्पेशल टाइम पर आ रहा है। पहली ऐसी खबर आई थी कि नूर अल्फल्लाह ने अल पचीनो से अपनी प्रेग्नेंसी वाली बात छिपाई थी। इसके वजह से एक्टर ने DNA टेस्ट तक करवाने की बात कर दी थी।
एक जिम्मेदार पिता हैं अल पचीनो
अल पचीनो ने एक पुराने इंटरव्यू में कहा था कि वे अपने पिता की तरह एक गैर जिम्मेदार बाप बनना नहीं चाहते हैं। अल पचीनो के पिता ने उन्हें और उनकी मां को बचपन में ही छोड़ दिया था। अल पचीनो ने कहा कि मेरे तीन बच्चे हैं और उन तीनों की जिम्मेदारी मेरे ऊपर है। अगर मैं उनकी जिम्मेदारी न उठा पाऊं तो ये उनके साथ-साथ मेरे लिए भी काफी दुखद होगा।
जाहिर है कि अब अल पचीनो के ऊपर एक और बच्चे की जिम्मेदारी आ गई है।
83 साल की उम्र में पिता बनने वाली बात पर अल पचीनो के बच्चों को थी आपत्ति
31 मई को नूर की प्रेग्नेंसी वाली बात मीडिया में आई थी। खबर थी कि नूर ने 11 हफ्ते तक ये बात अल पचीनो को बताई ही नहीं थी। रिपोर्ट में ये भी कहा गया कि नूर ने अल पचीनो को प्रेग्नेंसी वाली बात इसलिए नहीं बताई क्योंकि वे और बच्चें नहीं चाहते थे। कहा ये भी गया कि अल पचीनो के बच्चे इस बात से नाराज थे कि उनके पिता उम्र के इस पड़ाव पर बाप बनने जा रहे हैं।
बता दें कि अल पचीनो के तीन बच्चे पहले से हैं। सबसे बड़ी बेटी का नाम जूली मैरी है। उनकी उम्र 33 साल है। इसके अलावा उनके दो जुड़वां बच्चे एंटोन और ओलिविया भी हैं। इन दोनों की उम्र 22 साल है।
अल पचीनो ने सभी अफवाहों को किया था खारिज
डेली मेल की एक रिपोर्ट के मुताबिक, अल पचीनो ने पहली बार चुप्पी तोड़ते हुए इस मोमेंट को स्पेशल करार दिया था। इस स्टेटमेंट के साथ ही अल पचीनो ने उन सभी खबरों को खारिज किया जिसमें कहा जा रहा था कि वे इस बच्चे के आने से खुश नहीं हैं।
अल पचीनो से पूछा गया था कि इस बेबी का जेंडर क्या है। इसके जवाब में अल पचीनो ने कहा कि उन्हें जेंडर के बारे में कुछ नहीं पता है।
अल पचीनो और नूर का रिश्ता ज्यादा पुराना नहीं
कुछ रिपोर्ट्स में कहा गया कि अल पचीनो और नूर का ब्रेकअप हो गया है। लेकिन पेज सिक्स की एक रिपोर्ट में बताया गया कि दोनों अभी भी साथ में हैं। हालांकि दोनों का रिश्ता ज्यादा पुराना नहीं है। दोनों की मुलाकात कोरोना महामारी के वक्त हुई थी। दोनों इस दौरान एक दूसरे के नजदीक आए थे। अल पचीनो और नूर को अप्रैल 2022 में वेनिस शहर में देखा गया था।
दोनों एक इटालियन रेस्टोरेंट में खाना खाते नजर आए थे। इसके बाद दोनों की दोस्ती ने रिलेशनशिप का नाम ले लिया। नूर को अल पचीनो की उम्र से कोई दिक्कत नहीं है, ये देखते हुए भी कि अल पचीनो की उम्र उनके पिता से भी ज्यादा है।
नूर के जितने भी अफेयर्स रहे, उन सभी की उम्र 60 साल से ज्यादा रही है। चाहे वो मशहूर सिंगर माइक जैगर (74 साल) हो या बिजनेसमैन निकोलस बर्गग्रेन (60 साल) हो। इसके अलावा कुछ वक्त पहले उन्हें 91 साल के फिल्म मेकर क्लिंट ईस्टवुड के साथ भी देखा गया था।